《次韵》
宋代·叶茵

竹满园林水满沟，幽深地位度春秋。
坐中不可无侯喜，歌处何须有莫愁。
别墅帘栊风飐燕，远村笞笠雨耕牛。
老来应物犹强健，多少壮年成梦休。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。